biswa921/hiwiki-latest-pages-articles-raw huggingface dataset:
नंगा पर्वत

thumb|८,१२५ मीटर ऊंचा नंगा परबत
thumb|नंगा पर्बत का रखिओट मुख
नंगा पर्वत दुनिया की नौवी ऊंची चोटी है। इस की ऊँचाई ८,१२५ मीटर या २६,६५८ फ़ुट है। इसे दुनिया का "क़ातिल पहाड़" भी कहा जाते है क्योंकि इसपर चढ़ने वाले बहुत से लोगों की जाने जा चुकी हैं। बीसवी सदी के पहले हिस्से में आठ हज़ार मीटर से ऊंचे पहाड़ों में इस एक पहाड़ पर सब से ज्यादा मौतें हुई हैं। नंगा परबत पाकिस्तान द्वारा नियंत्रित गिलगित-बल्तिस्तान के क्षेत्र में आता है, जो भारत का क्षेत्र है।

 भूगोल 
नंगा परबत हिमालय पर्वत शृंखला के सुदूर पश्चिमी भाग में स्थित है और आठ हज़ार मीटर से ऊंचे पहाड़ों में से सब से पश्चिमी है। यह सिन्धु नदी से ज़रा दक्षिण में और अस्तोर घाटी की पश्चिमी सीमा पर खड़ा हुआ है।

 मुख 
नंगा परबत के दो बड़े मुख हैं जिनपर चढ़ने वाले इस पर्वत पर चढ़ने की राह ढूंढते हैं। दक्षिण में इसका "रूपल मुख" है जो की पहाड़ के चरणों से ४,६०० मीटर (१५,००० फ़ुट) की सीधी दीवार है। उत्तर में इसका "रखिओट मुख" है जो सिन्धु नदी की घाटी से ७,००० मीटर (२३,००० फ़ुट) की चढ़ाई है। रखिओट मुख की चढ़ाई रूपल मुख से वैसे ज़्यादा तो है लेकिन उसकी ढलान रूपल की दीवार से ज़्यादा आसान है। रूपल मुख को कुछ लोग विश्व की सब से ऊंची पहाड़ी दीवार कहते हैं। नंगा परबत के पश्चिम में एक तीसरा मुख है जिसे "दिआमिर मुख" कहा जाता है।

 इन्हें भी देखें 
 गिलगित-बल्तिस्तान
 अस्तोर घाटी

श्रेणी:गिलगित-बल्तिस्तान
श्रेणी:हिमालय के पर्वत
श्रेणी:पर्वत
श्रेणी:कश्मीर
श्रेणी:हिन्दी विकि डीवीडी परियोजना
श्रेणी:आठ हज़ारी
पाशाई भाषा

thumb|पूर्वी अफ़ग़ानिस्तान की एक पाशाई भाषीय लड़की
thumb|पूर्वी अफ़ग़ानिस्तान का एक पाशाई भाषीय लड़का
thumb|अफ़ग़ानिस्तान के ज़िलों का नक्शा - पाशाई भाषा पूर्वोत्तर में गुलाबी रंग वाले केवल चार ज़िलों में बोली जाती है
पाशाई अफ़ग़ानिस्तान के पूर्वी नूरिस्तान, नंगरहार और कुनर राज्यों में बोली जाने वाली एक दार्दी भाषा है। अनुमान है के १९९८ में इसे २१६,८४२ लोग बोलते थे। पाशाई बोलने वालों को पाशाई समुदाय का सदस्य माना जाता है, जिसके अधिकतर लोग धर्म से मुसलमान हैं। २००३ से पहले पाशाई का कोई लिखित रूप नहीं था। बहुत से पाशाई बोलने वाले पश्तो भी बोलते हैं और उनमें साक्षरता का दर २५% है।

 उपभाषाएँ 
पाशाई की चार उपभाषाएँ बताई जाती हैं - उत्तरपूर्वी, उत्तरपश्चिमी, दक्षिणपूर्वी और दक्षिण-पश्चिमी। इन उपभाषाओं को बोलने वाले एक दुसरे को समझ नहीं सकते, यानि इन्हें यह चारों अलग-अलग भाषाएँ प्रतीत होती हैं।

 पाशाई नाम की उत्पत्ति 
उन्नीसवी सदी के प्रसिद्ध भाषावैज्ञानिक डॉ॰ ग्रियर्सन का मानना था के पाशाई का नाम प्राचीन भारत के पश्चिमोत्तर प्रदेश में बोले जानी वाली पैशाची भाषा के नाम का ही ज़रा सा बदला हुआ रूप है।Linguistic survey of India: Volume 8, Part 2, G. A. Grierson, "The word Pashai is probably a corruption of the word Pisacha"

 कुछ आम शब्द 
पाशाई के कुछ आम शब्द नीचे दिए गए हैं।Journal of the Asiatic Society of Bengal, Volume 33 , एशियेटिक सोसाएटी ऑफ़ बेन्गाल, पृष्ठ २७२ ध्यान रहे के पाशाई की चरों उपभाषाएँ एक-दुसरे से काफ़ी भिन्न हैं इसलिए यह शब्द भी उनमें से किसी में भिन्न हो सकते हैं।

 पाशाई (नस्तालीक़) पाशाई (देवनागरी) हिन्दी अर्थ  पनजए आदमी / पुरुष   ज़ाईफ़ औरत (स्त्री)  तातए पिता (संस्कृत में "तात" शब्द भी होता है)  आई  माँ (मराठी में भी "आई" कहते हैं)  लाया भाई  साया बहन  घोड्डा / ग़ोड्डा  घोड़ा  गा गाय  माचह  मछली  बकुट्टा बड़ा  चोंटा छोटा  दार लकड़ी  अंगार आग  चाल बाल  अंच आँख  नास्त नाक  कूच पेट

 इन्हें भी देखें 
 दार्दी भाषाएँ

 बहरी कड़ियाँ 
 यु-ट्यूब पर एक पाशाई गाना
 यु-ट्यूब पर एक और पाशाई गाना

 सन्दर्भ 

श्रेणी:दार्दी भाषाएँ
श्रेणी:हिन्द-आर्य भाषाएँ
श्रेणी:अफ़ग़ानिस्तान की भाषाएँ
श्रेणी:हिन्दी विकि डीवीडी परियोजना
श्रेणी:भाषाएँ
नूरिस्तानी लोग

thumb|एक नूरिस्तानी लड़की
नूरिस्तानी समुदाय पूर्वी अफ़ग़ानिस्तान के नूरिस्तान क्षेत्र में रहने वाला एक समुदाय  है। नूरिस्तान के लोग अपने सुनहरे बालों, हरी-नीली आँखों और गोरे रंग के लिए जाने जाते हैं। उन्नीसवी सदी के अंत तक नूरिस्तानियों का धर्म हिन्दू धर्म से मिलता जुलता एक अति-प्राचीन हिन्द-ईरानी धर्म था और नूरिस्तान को इर्द-गिर्द के मुस्लिम इलाक़ों के लोग "काफ़िरिस्तान" के नाम से जानते थे। सैंकड़ों-हज़ारों वर्षों तक यहाँ के लोग स्वतन्त्र रहे और यहाँ तक कि पंद्रहवी सदी के आक्रमणकारी तैमुरलंग को भी हरा दिया। १८९० के दशक में अफ़ग़ानिस्तान के अमीर अब्दुर रहमान ख़ान ने इस क्षेत्र पर आक्रमण करके इस पर अधिकार कर लिया। इसके बाद यहाँ के लोगों को विवश होकर मुसलमान बनाना पड़ा और इस क्षेत्र का नाम भी बदल कर "नूरिस्तान" कर दिया गया, जिसका अर्थ है "नूर" (यानि "प्रकाश") का स्थान।Martin Ewans, Afghanistan: a short history of its people and politics, Harper Perennial, 2002, p.103A Former Kafir Tells His 'Tragic Story'. Notes on the Kati Kafirs of Northern Bashgal (Afghanistan) / Max Klimburg, Eat and West, Vol. 58 - Nos. 1-4 (December 2008), pp. 391-402Reflections of the Islamisation of Kafiristan in Oral Tradition / Georg Buddruss Journal of Asian Civilizations - Volume XXXI - Number 1-2 - 2008, Special Tribute Edition, pp. 16-35'The pacification of the country was completed by the wholly gratuitous conquest of a remote mountain people in the north-east, the non-Muslim Kalash of Kafiristan (Land of the Unbelievers), who were forcibly converted to Islam. Their habitat was renamed Nuristan (Land of Light).' Angelo Rasanayagam, Afghanistan: A Modern History, I.B. Tauris, 2005, p.11 यहाँ के लोगों के रीति-रिवाज और धार्मिक मान्यताओं में अभी भी उनके इस्लाम से पूर्व के धर्म के तत्व मिलते हैं।

नूरिस्तान से लगे हुए पाकिस्तान के उत्तर-पश्चिमी चित्राल क्षेत्र के कलश लोग नूरिस्तानियों से मिलते-जुलते हैं, लेकिन वे उन्नीसवी सदी में ब्रिटिश साम्राज्य के अधीन भारत में आते थे, इसलिए वे अब्दुर रहमान ख़ान के हमलों से बचे रहे और उनमें से कई अभी भी अपने पूर्वजों के धर्म के अनुयायी हैं। अलग-अलग नूरिस्तानी और कलश क्षेत्रों में भाषा का भी अंतर है, लेकिन ये सारी भाषाएँ दार्दी भाषाओँ में ही गिनी जाती हैं।

 इन्हें भी देखें 
 नूरिस्तान
 कलश लोग
 काफ़िरिस्तान

 सन्दर्भ 

श्रेणी:अफ़्गानिस्तान की जातियाँ
श्रेणी:अफ़्गानिस्तान
श्रेणी:हिन्दी विकि डीवीडी परियोजना
अप्रेल विद्रोह

बुल्गारिया में ओटोमन साम्राज्य की निरंकुश और अराजक प्रवृत्तियों के खिलाफ स्थानीय नागरिकों द्वारा अप्रेल - मई १८७६ में किए गए विद्रोह को दुनिया ' अप्रेल विद्रोह ' के नाम से जानती है। बुल्गारियाई विद्रोहों की शृंखला में यह आखिरी व सबसे बड़ा विद्रोह था, जिससे आगे चलकर वर्ष १८७८ में बुल्गारिया के स्वायत्त राष्ट्र बनने की राह प्रशस्त हुई। इसकी पृष्ठभूमि नवम्बर १८७५ में रोमन शहर ग्युरग्यु में तैयार की गई, जहाँ बुल्गारियाई केन्द्रीय क्रांतिकारी समिति के सदस्यों ने एक बैठक के दौरान राजनीतिक परिस्थितियों को देखते हुए विद्रोही आन्दोलन शुरू करने पर सहमति जताई | विद्रोह के लिए देश के पांच प्रमुख शहरों व्रात्सा, वेलिको तारनोवो, स्लिवेन, प्लोवदिव और सोफिया को चुना गया। अप्रेल के आखिरी हफ्ते में इस विद्रोह की शुरुआत होते ही ओटोमन की सेना ने विद्रोहियों का बर्बरतापूर्वक दमन करना शुरू कर दिया। मई के मध्य तक आते - आते इस विद्रोह को पूरी तरह दबा दिया गया। यह विद्रोह जल्द ही ख़त्म जरुर हो गया, लेकिन इसकी गूँज यूरोप और अमेरिका में भी सुनाई दी, जहां अनेक बुद्धिजीवियों ने बुल्गारिया की उत्पीडित आबादी के प्रति पूर्ण समर्थन जताते हुए ओटोमन की निरंकुश शैली की घोर निंदा की।

 इन्हें भी देखें 
बुल्गारिया
यांत्रिक ऊर्जा

right|thumb|300px|एक साधारण लोलक की गति जिसमें गुरुत्वीय स्थितिज ऊर्जा तथा गतिज ऊर्जा का लगातार आपस में परिवर्तन होता रहता है किन्तु इन दोनों ऊर्जाओं का योग (अर्थात यांत्रिक ऊर्जा) का मान नहीं बदलता ; अर्थात यांत्रिक ऊर्जा संरक्षित रहती है।
right|thumb|300px|वनुआटू (Vanuatu) के निवासी आग उत्पन्न करने के लिए यांत्रिक ऊर्जा का उपयोग कर रहे हैं
भौतिकी में किसी यांत्रिक प्रणाली के किसी अवयव में निहित स्थितिज ऊर्जा तथा गतिज ऊर्जा के योग को यांत्रिक ऊर्जा (mechanical energy) कहते हैं। अर्थात यांत्रिक ऊर्जा किसी वस्तु की गति या उसकी स्थिति से सम्बन्धित है।

 समीकरण 
किसी तंत्र की यांत्रिक ऊर्जा : जहाँ:

 गतिज ऊर्जा है।
 स्थितिज ऊर्जा है।

 गतिज ऊर्जा 
किसी वस्तु पर बल  लगाकर पथ C पर स्थानान्तरिक किया जाता है, तो बल द्वारा किया गया कार्य निम्नलिखित समाकल द्वारा निकाला जा सकता है:

कार्य एवं गतिज ऊर्जा का सम्बन्ध निम्नलिखित है:

 स्थानान्तरण की गतिज ऊर्जा 

 घूर्णन की गतिज ऊर्जा 

 स्थितिज ऊर्जा 
गुरुत्वीय स्थितिज ऊर्जा:

स्प्रिंग की स्थितिज ऊर्जा: (या, प्रत्यास्थ ऊर्जा)

वैद्युत स्थितिज ऊर्जा:

स्थितिज ऊर्जा:
 = सभी प्रकार की स्थितिज ऊर्जा का योग

ऊर्जा का रूपान्तरण
 विद्युत मोटरें, विद्युत ऊर्जा को यांत्रिक ऊर्जा में बदलतीं हैं।
 विद्युत जनित्र, यांत्रिक ऊर्जा को विद्युत ऊर्जा में बदलता है।
 जलविद्युत संयंत्र, ऊँचाई पर स्थित जल की स्थितिज ऊर्जा को विद्युत ऊर्जा में बदलते हैं। 
 अन्तर्दहन इंजन, रासायनिक ऊर्जा को यांत्रिक ऊर्जा में बदलता है।
 भाप इंजन, भाप की ऊष्मीय ऊर्जा को गतिज ऊर्जा में बदलता है।
 टरबाइन, किसी गैस या द्रव की धारा की गतिज ऊर्जा को टरबाइन के रोटर की घूर्णी गतिज ऊर्जा में बदल देते हैं। 

ऊर्जा के अन्य प्रकार
 रासायनिक ऊर्जा
 नाभिकीय ऊर्जा
 विद्युतचुम्बकीय ऊर्जा, आदि

सन्दर्भ

इन्हें भी देखें
 स्थितिज ऊर्जा
 गतिज ऊर्जा
 ऊर्जा संरक्षण का नियम
 तरल ऊर्जा (हाइड्रालिक ऊर्जा)
 बर्नूली का प्रमेय
 विद्युतयांत्रिक ऊर्जा

श्रेणी:ऊर्जा
श्रेणी:यान्त्रिकी
ताली बजाना

thumb|right|स्टीव रिच और एक अन्य आदमी ताली संगीत प्रदर्शन करते हुए.
अंगूठाकार
ताली उस ध्वनि को कहते हैं जो दो सपाट सतहों के आपस में टकराने से उत्पन्न होती है, जैसे मनुष्यों या जानवरों के अंगों में. मनुष्य अपने हाथ की हथेलियों द्वारा ताली बजाते हैं, प्रायः प्रशंसा या अनुमोदन (देखें सराहना) की अभिव्यक्ति में निरंतर घनघनाहट साथ, लेकिन कभी-कभी ताली लय के साथ भी बजायी जाती है जिससे कि वह संगीत और नृत्य के स्वरों से मेल करे. सील उन कुछ जंतुओं में से हैं जो ताली बजा सकते हैं।

कुछ लोग एक हाथ के पिछले हिस्से और दूसरे हाथ की हथेली को मिलाकर ताली बजाते हैं जिसके द्वारा अत्यावश्यकता या उत्साह की अभिव्यक्ति होती है; अन्य लोग इसे असभ्य मानते हैं।

शायद आज तक का सर्वोत्तम विरोधाभाषी कथन (कम से कम ऊपरी तौर पर) ताली बजाने के सन्दर्भ में ही है: "एक हाथ से ताली बजने पर कैसी ध्वनि निकलती है?"

संगीत की कई विधाओं में ताली बजाने को तालवाद्य के रूप में प्रयुक्त किया जाता है, उदहारण के लिए, गोस्पेल संगीत में. दो स्पेनी संगीत विधाओं, फ्लेमेंको और सेविलानास में, प्रायः ताली द्वारा लय व्यवस्थित की जाती है और यह (ताली) गानों का एक प्रमुख भाग होती है। एक नमूने के तौर पर ली गयी या कृत्रिम रूप से बनायी गयी गयी ताली की ध्वनि भी इलेक्ट्रौनिक और पॉप संगीत का अभिन्न अंग है।

 संगीत कृतियां जिनमें ताली शामिल है 

पूरी तरह ताली द्वारा निष्पादित शास्त्रीय कृतियां 
 रॉबर्ट पेटर्सन , 12 ताली बजानेवालों के लिए दी गयी ध्वनि 
 स्टीव रेक ताली संगीत

शास्त्रीय कृतियां जिनमें ताली बजाना शामिल है 
 डेविड चेस्की , बांसुरीवादन कार्यक्रम
 डेविड चेस्की , वायलिन कार्यक्रम

केप्लोक के नाम से प्रसिद्ध ताली बजाने की शैलियां जावा के गेमलैन में बहुत प्रचलित हैं। एक प्रकार की बनायी गयी (कृत्रिम) ताली की आवाज़ भी कई रैप संगीत और हिप हॉप गानों में काफी प्रचलित है। यह प्रसिद्ध प्राचीन संगीत से ली गयी है और उसमें इस्तेमाल की गयी तकनीक की नक़ल है, जैसे, 1970 के दशक के डिस्को और फंक, जिसमें हाथ द्वारा बजायी गयी वास्तविक ताली के रिकॉड किये जाने के कई दृष्टान्त हैं (या संभवतः कलाकारों के एक समूह द्वारा एक साथ ताली बजाने की घटना को एक बार रिकॉर्ड किया गया होगा), आम तौरपर यह बार की दूसरी और चौथी थाप और स्नेयर ड्रम की थाप को तेज़ करने के लिए प्रयुक्त होती है। आधुनिक आर&बी, हिप हॉप और रैप प्रायः स्नेयर ड्रम को भूल जाते हैं, जिससे ताली की ध्वनी थाप में प्रत्यक्ष और केन्द्रीय विशेषता बन जाती है।

 ध्वनिकी अनुप्रयोग 

ताली का प्रयोग ध्वनिकी में एक कक्ष के द्वारा प्रतिध्वनि उत्पन्न करने के समय को जानने के लिए किया जाता है। ताली की ध्वनि के समाप्त होने में लगने वाले समय द्वारा इसका मापन किया जाता है।

 विश्व रिकॉर्ड 
थम्ब|केंट पिछले फ़्रांसिसी विश्व रिकॉर्ड धारक जिन्होंने 1 मिनट में 721 बार ताली बजायी, फायरफॉक्स 3.5 के लिए तालियां.
60 सेकेण्ड में सबसे अधिक तालियां बजाने का विश्व रिकॉर्ड, 806 तालियों का है, जो संयुक्त राज्य अमेरिका के टिम ऐह्लस्ट्रौम के पास है।

 शैक्षणिक अनुप्रयोग 

संगीत के विद्यार्थी भिन्न-भिन्न स्वरों के महत्व को समझने में सहायता के लिए और नयी रचनाओं की लय से सामंजस्य बैठाने के लिए प्रायः लिखी हुई धुन की लय को ताली द्वारा बजाते हैं।

 इन्हें भी देखें 

 वाहवाही
 कॉन्सर्ट शिष्टाचार
 गोल्फ ताली
 तेजिमे
 सीने में भौतिक चिकित्सा
 ताली बजाने का खेल
 घंटे का लटकन
 हाथ क्लैपर की सूची

 बहारी लिंक 

 टी. ब्राउन पियर्स, पूजा में हाथ से ताली बजाना उचित है? ()

श्रेणी:शरीर टक्कर
श्रेणी:मानव संचार
सिंगरौली

उच्च शिक्षा के लिये निजी संस्था:-

*******************************

अटल बिहारी वाजपेयी हिन्दी विश्वविध्यलय, भोपाल (मध्य प्रदेश राज्य शासन एवं भारतीय प्राथमिक चिकित्सा परिषद  द्वार अधिकृत)  एक मात्र अध्ययन केन्द्र 

1-बिलौंजी-अध्ययन केन्द्र कोड क्रमांक 212 (पता:- वार्ड 42,H.N.-785,MPEB रोड,बिलौंजी,पोस्ट-बैढन,जिला-सिंगरौली,संपर्क-9340095790,7999646931  

(संचालित पाठ्यक्रम- प्राथमिक चिकित्सा उपचार 1 वार्षीय डिप्लोमा कोर्स) 

Asian International University (ACC) Lamsang, Imphal ,West,Manipur का एक मात्र अधिकृत प्रवेश संचये केन्द्र 

1-श्री कृष्ण एडुकेशन सेंटर, बिलौंजी ,बैढ़न,सिंगरौली,मध्य प्रदेश, संपर्क-9340095790,769707469

यूनिवरसिटि द्वार संचालित पाठ्यक्रम:- 

[Courses Offered by AIU:] 

•	BA, MA, B.Com, M.Com 

•	BBA, MBA, PGDBM 

•	DMLT, BMLT, BNYS 

•	BPT, MPT 

•	B.Sc-Agri., M.Sc-Agri.  

•	Diploma, B.Tech., B.Tech. 

•	BCA, MCA 

•	B.Sc - IT / CS, M.Sc - IT / CS 

•	Research   ,

ETC....
thumb|280px|एन सील एल कोयला खानें
सिंगरौली (Singrauli) भारत के मध्य प्रदेश राज्य के सिंगरौली ज़िले में स्थित एक नगर है। यह ज़िला मुख्यालय, वैढ़न, से लगभग 26 किमी दूर है। सिंगरौली को मध्य प्रदेश की "ऊर्जा की राजधानी" कहा जाता है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 आवागमन 
सिंगरौली उत्तर प्रदेश एवं मध्यप्रदेश की सीमा पर स्थित हैं। सड़क व रेल द्वारा सिंगरौली पहुंचा जा सकता है। सिंगरौली का निकतवर्ती हवाई अड्डा वाराणसी (दूरी 225 किमी) है जो दिल्ली व मुंबई दोनों से जुड़ा हुआ है।

 सड़क 
 वाराणसी-सिंगरौली: एक 225 कि.मी. 4 लेन का एक्सप्रेस-वे है जो राबर्ट्सगंज, चैपन व रेनुकूट होकर गुजरता है ।
 रीवा-बैढ़न-सिंगरौली: 210 कि.मी. का बड़ा रास्ता चुरहट, सीधी, देवसर एवं बरगवा होकर जाता है ।

 रेल 
सिंगरौली रेल द्वारा जबलपुर, भोपाल, अजमेर, अहमदाबाद एवं हावड़ा/कोलकाता से जुड़ा हुआ है। वाराणसी एवं जबलपुर/कटनी से सिंगरौली रेल द्वारा आ सकते हैं।

 वायु 
लाल बहादुर शास्त्री विमानपत्तन, वाराणसी सिंगरौली से 230 कि.मी. की दूरी पर स्थित है। टैक्सी द्वारा वाराणसी से सिंगरौली 4-5 घण्टे में पहुँचा जा सकता है।

 इन्हें भी देखें 
 सिंगरौली ज़िला
 वैढ़न

 सन्दर्भ: सिंगरौली जिले में समाज सेवा के क्षेत्र में युवा उभरते चेहरे - यह जिला प्राकृतिक संसाधन से परिपूर्ण एवं भारत के ऊर्जाधानी के रूप में जाना जाता है। यहां विभिन्न प्रकार की बहुराष्ट्रीय कंपनियों द्वारा कार्य किया जा रहा है । स्वस्थ और खुशहाल सिंगरौली बनाने में एवं आम जनता को संपूर्ण सुविधा व योजनाओं का लाभ प्रदान करने में यहां के मुख्यरूप से युवा समाजसेवी राजेंद्र प्रसाद जायसवाल ने सामाजिक उत्थान के लिए लगातार प्रयास कर किए हैं। उनके इस सामाजिक प्रयास से उन्हे युवाओं का ऐसा आशीर्वाद  प्राप्त हो चुका है की वर्तमान में वे जी 
व्यक्ति को चाहें जनता आसानी से उस पर भरोषा कर अपना जनप्रतिनिधि बनाने को तैयार है इसमें  तनिक भी संदेह नहीं है। इन्हीं सब वजहों से आज सिंगरौली जिले के बच्चे बच्चे के जुवान पर बस एक ही नाम रहता है।ी

श्रेणी:सिंगरौली ज़िला
श्रेणी:मध्य प्रदेश के शहर
श्रेणी:सिंगरौली ज़िले के नगर
*
बैचलर ऑफ मेडिकल लेबोरेटरी टेक्नोलॉजी पाठ्यक्रम विवरण
कलश लोग

thumb|कलश स्त्रियाँ
कलश या कलाश लोग हिन्दु कुश पर्वत शृंखला में बसा हुआ एक समुदाय है। यह उत्तर-पश्चिमी पाकिस्तान के ख़ैबर-पख़्तूनख़्वा राज्य के चित्राल ज़िले में रहते हैं। कलश लोग अपनी कलश भाषा बोलते हैं। कलश लोग और पड़ोस में रहने वाले अफ़ग़ानिस्तान के नूरिस्तानी लोग एक ही जाति की दो शाखाएँ हैं। नूरिस्तानी लोगों को उन्नीसवी सदी के अंत में अफ़ग़ानिस्तान के अमीर अब्दुर रहमान ख़ान ने पराजित करके मुस्लिम बनाया था जबकि बहुत से कलश लोग अभी भी अपने हिन्दू धर्म से मिलते-जुलते प्राचीन धर्म के अनुयायी हैं। अनुमान लगाया जाता है के अब इनकी जनसंख्या ६,००० के लगभग है। कलश लोग अधिकतर बुमबुरेत, रुम्बुर और बिरिर नाम की तीन घाटियों में रहते हैं और कलश भाषा में इस क्षेत्र को "कलश देश" कहा जाता है।

 संस्कृति 
कलश लोगों की संस्कृति अपने इर्द-गिर्द के लोगों से बिलकुल भिन्न है। यह कई देवी-देवताओं में विशवास रखते हैं। क्योंकि बहुत से कलश लोगों का रंग सफ़ेद है और इनकी आँखें अक्सर नीली-भूरी होती हैं, इसलिए भारत में अंग्रेज़ी राज के ज़माने में कई पश्चातीय इतिहासकारों का कहना था के यह सिकंदर की फ़ौजों में शामिल यूनानियों के वंशज हैं, लेकिन आधुनिक युग में इसे एक मिथ्या ही माना जाता है। उनके धर्म को भी पहले प्राचीन यूनानी धर्म जैसा माना जाता था, लेकिन आधुनिक अध्ययन से पता चला है के यह प्राचीन भारतीय और हिंद-ईरानी धर्म के कहीं ज़्यादा पास है।See the summary of Kalash and Nuristani religion, excerpted below (Religion, Festivals), by M. Witzel, The Ṛgvedic Religious System and its Central Asian and Hindukush Antecedents. In: A. Griffiths & J.E.M. Houben (eds.). The Vedas: Texts, Language and Ritual. Groningen: Forsten 2004: 581-636.
thumb|कलश लोग त्योहार के दिन नृत्य करते हैं
 कलश भाषा 
कलश भाषा भारतीय उपमहाद्वीप के उत्तर पश्चिमी भाग और अफ़ग़ानिस्तान में पायी जाने वाली दार्दी भाषा परिवार की एक सदस्य है।

 इन्हें भी देखें 
 कलश देश
 नायक लोग
 नूरिस्तानी लोग
 चित्राल

 सन्दर्भ 

श्रेणी:पाकिस्तान
श्रेणी:हिन्दी विकि डीवीडी परियोजना
ऐब्टाबाद ज़िला

thumb|280px|right|ऐब्टाबाद ज़िले की मुकेशपुरी पहाड़ी की बर्फ़ से आधी ढकी हुई चोटी
thumb|280px|right|ऐब्टाबाद ज़िले का प्रशासनिक नक़्शा - हरे इलाक़े हवेलियाँ तहसील में, लाल इलाक़े ऐब्टाबाद तहसील में और पीला इलाक़ा नवाँशहर में शामिल हैं
ऐब्टाबाद ज़िला (उर्दू: ) पाकिस्तान के ख़ैबर-पख़्तूनख़्वा राज्य के हज़ारा क्षेत्र में स्थित एक ज़िला है। इस ज़िले का क्षेत्रफल १,९६९ वर्ग किमी है और इसकी राजधानी ऐब्टाबाद शहर है। १९९८ में इसकी आबादी ८,८१,००० लोगों की थी। इस ज़िले की उत्तरी तरफ़ मानसेहरा ज़िला, पश्चिमी तरफ़ हरिपुर ज़िला, दक्षिणी तरफ़ पाकिस्तानी पंजाब का रावलपिंडी ज़िला और पूर्वी तरफ़ पाकिस्तान-नियंत्रित कश्मीर का मुज़फ्फराबाद ज़िला पड़ता है। बाक़ी हज़ारा की तरह ऐब्टाबाद ज़िला भी पहाड़ी इलाक़ा है।

 तहसीलें 
ऐब्टाबाद ज़िला दो तहसीलों और एक शहरी इलाक़े में बँटा हुआ है - ऐब्टाबाद तहसील, हवेलियाँ तहसील और नवाँशहर शहरी इलाक़ा।

 भाषा 
ख़ैबर-पख़्तूनख़्वा राज्य के पूर्वी हिस्सों में पंजाबी भाषा की हिन्दको उपभाषा बोली जाती है और यही ऐब्टाबाद ज़िले के लोगों में भी देखा जाता है। यहाँ पश्तो बोलने वाले भी कई लोग रहते हैं।

 मशहूर पहाड़ियाँ और हिल-स्टेशन 
ऐब्टाबाद ज़िले के बीच में नथिया गली नाम का प्रसिद्ध हिल-स्टेशन है। पंजाब के मैदानों में गरमी से बचने के लिए यहाँ बहुत तादाद में लोग आते हैं क्योंकि उत्तरी पंजाब से नथिया गली पहुंचना बहुत आसान है। ९,७७७ फ़ुट ऊंची मीरनजानी और ९,१०० फ़ुट ऊंची मुकेशपुरी यहाँ की दो मशहूर पहाड़ियाँ हैं।Pakistan and the Karakoram Highway, Sarina Singh, Lonely Planet, 2004, ISBN 978-0-86442-709-0, ... A similar climb is up 2800m Mukshpuri Peak behind Dungagali. It's a day's walk from Nathiagali to Ghora Dhaka (Ayubia) ...

 वन्य जीवन अभयारण्य 
ऐब्टाबाद ज़िले का ६% क्षेत्रफल दो अभयारण्यों में आता है जिसमें जंगली जानवरों और वनों को सुरक्षित रखने की कोशिश की गयी है -
 अय्युबिया वन्य उद्यान - इसे १९८४ में स्थापित किया गया और इसका क्षेत्रफल ३,३१२ हैक्टर है
 क़लान्दराबाद प्राणी उद्यान - इसे १९८० में स्थापित किया गया और इसका क्षेत्रफल ८,९४० हैक्टर है

 इन्हें भी देखें 
 ऐब्टाबाद
 ख़ैबर-पख़्तूनख़्वा

 सन्दर्भ 

ज़िला, ऐब्टाबाद
ज़िला, ऐब्टाबाद
श्रेणी:ख़ैबर-पख़्तूनख़्वा के ज़िले
ज़िला, ऐब्टाबाद
*
एशमोर और कार्टियर द्वीप समूह

thumb|एशमोर और कार्टियर द्वीप समूह
thumb| एशमोर रीफ की उपग्रह छवि (नासा)
thumb|right|हाइबर्निया रीफ की उपग्रह छवि (नासा)
एशमोर और कार्टियर द्वीप समूह प्रदेश, हिंद महासागर में निर्जन और कम ऊँचाई वाले उष्णकटिबंधीय द्वीपों के दो समूह हैं जो, ऑस्ट्रेलिया के पश्चिमोत्तर और इंडोनेशिया के रोटे द्वीप के दक्षिण के महाद्वीपीय शेल्फ के किनारे पर स्थित हैं।

 1 
2 
 3 
4 
 सन्दर्भ 
 
 बाहरी कड़ियाँ 

श्रेणी:हिन्द महासागर के द्वीप
श्रेणी:ऑस्ट्रेलिया का भूगोल
श्रेणी:हिन्द महासागर के द्वीपसमूह
श्रेणी:हिन्द महासागर के प्रवाल द्वीप
शैल-भित्ति

thumb|एक द्वीप के चारों ओर एक शैल-भित्ति
समुद्री शब्दावली में, एक शैल-भित्ति या रीफ़ एक चट्टान, रेती या पानी की सतह के नीचे उपस्थित अन्य कोई संरचना है। 

बहुत सी शैल-भित्तियां अजैविक प्रक्रियाओं जैसे कि रेत के जमाव, लहरों द्वारा चट्टानों के कटाव आदि के द्वारा निर्मित होती हैं लेकिन इनका सबसे उत्तम उदाहरण उष्णकटिबंधीय समुद्रों में जैविक प्रक्रियाओं द्वारा निर्मित प्रवाल-भित्तियां है जो मृत मूंगों (प्रवाल) और चूनेदार शैवालों से बनती है।

 इन्हें भी देखें 
 मूँगा (जीव) या प्रवाल
 प्रवाल शैल-श्रेणी या प्रवाल शैलभित्ति

*
श्रेणी:सागरीय जल कृत स्थलाकृति
श्रेणी:तटीय भूगोल
श्रेणी:द्वीप
दरीबा कलाँ

दरीबा कलाँ दिल्ली के चाँदनी चौक के पास एक ऐतिहासिक मोहल्ला है। मुग़लों के ज़माने से ही यहाँ ज़ेवरों की दुकानें रही हैं। सोने, चांदी, हीरे और मोती के आभूषणों के लिए तो यह बाज़ार प्रसिद्ध है ही लेकिन यहाँ का इत्र भी पिछले दो सौ साल से मशहूर है।

 नाम की उत्पत्ति 
कहा जाता है के दरीबा का नाम फ़ारसी वाक्य "दुर-ए-बेबाहा" से आया है, जिसका मतलब है "बिना बराबरी के मोती"।"पुरानी दिल्ली: १० आसान सैरें" / "ओल्ड डॅल्ली: टॅन ईज़ी वॉक्स" "दुर" (در) का अर्थ फ़ारसी में "मोती" है और "बेबाहा" का अर्थ है "बिना बराबरी वाला"। "कलाँ" का मतलब "बड़ा" होता है।

 इतिहास और संस्कृति में 
१७३९ में ईरान से नादिर शाह ने आक्रमण किया और दिल्ली पर क़ब्ज़ा करने में सफल हो गया। उसने कई हज़ार लोगों के क़त्ल का आदेश दिया और उसकी फौजों ने दरीबा कलाँ की जवाहरात की सारी दुकानों को लूटा।

२००५ में बनी "बंटी और बबली फ़िल्म के लोकप्रिय "कजरा रे" गाने में भी दरीबा कलाँ का ज़िक्र आता है।

 इन्हें भी देखें 
 चाँदनी चौक
 कलाँ

 बहरी कड़ियाँ 
 "दुर-ए-बेबाहा" - यु-ट्यूब पर दरीबा कलाँ पर एक प्रस्तुति जिसमें बाज़ार के नज़ारे हैं

 सन्दर्भ 

श्रेणी:दिल्ली
श्रेणी:दिल्ली के बाजार
श्रेणी:दिल्ली का इतिहास
श्रेणी:हिन्दी विकि डीवीडी परियोजना
सेठ हुकुमचन्द

इन्दौर के सेठ हुकुमचन्द जैन (कास्लीवाल) (1874–1959) भारतीय उद्योग के अग्रदूतों में से थे। वे लगभग ५० वर्षों तक जैन समाज के प्रमुख नेता थे।

सेठ हुकुमचंद ने इन्दौर शहर में टेक्सटाइल उद्योग की स्थापना कर हजारों मजदूरों की रोजी-रोटी की व्यवस्था की थी। इंदौर की वर्तमान रौनक में उनका योगदान भुलाया नहीं जा सकता है। कपड़ा बाजार (क्लॉथ मार्केट) की स्थापना में उन्होंने महत्वपूर्ण भूमिका निभाई थी। शेयर्स के व्यापार में अमेरिका तक उनका प्रभाव रहा।

सेठजी स्वयं के लिए नहीं जिए, उन्होंने समाज के लिए जितना किया और जितना दिया उसे भुलाया नहीं जा सकता है। शहर में कांच मंदिर, नसिया में मंदिर और धर्मशाला के साथ ही श्राविकाश्रम का निर्माण कर उन्होंने महिलाओं के उद्धार के लिए भी काम किया। शिक्षा के क्षेत्र में संस्कृत महाविद्यालय की भी स्थापना की। उनके द्वारा बनाए गए छात्रावास में पढ़े विद्यार्थी आज भी देश-विदेश में उनकी यशगाथा गा रहे हैं।

 बाहरी कड़ियाँ 
 शेठ हुकुमचन्द
Sir Seth Hukam Chand

श्रेणी:भारतीय व्यवसायी
श्रेणी:इन्दौर
मातृभाषा विकास परिषद

thumb|
भारतीय मातृभाषाओं
मातृभाषा विकास परिषद हिन्दी एवं भारतीय भाषाओं को शिक्षा का माध्यम बनाने एवं उनके विकास को समर्पित संस्था है।

 स्थापना 
वर्ष 2000 के आरम्भ में देश में शिक्षा और संस्कृति की शोचनीय दशा तथा नैतिक मूल्यों के ह्नास को देखते हुए समाज के कुछ एक राष्ट्रप्रेमी व्यक्तियों ने महसूस किया कि इस दुरवस्था का प्रमुख कारण यह है कि संविधान के आरम्भ से लेकर पिछले 50 वर्षों में संविधान के अन्तर्गत शिक्षा और संस्कृति के क्षेत्र में जो नीतियां बनाई गई हैं, केंद्रीय सरकार व विभिन्न राज्य सरकारों तथा इनके अधीनस्थ संस्थानों के प्रशासनिक अधिकारियों ने उन सांविधानिक नीतियों को लागू नहीं किया है और इस प्रकार देश के संविधान का उल्लंधन कर रहे हैं। अतः इस लघु समाज समूह ने यह निर्णय किया कि सांविधान के अन्तर्गत राजभाषा हिंदी समेत सभी भारतीय भाषाओं के विकास हेतु जो नीतियां बनाई गई हैं उनको लागू करवाने का यथासंभव सांविधानिक प्रयास किया जाना चाहिए तथा अधिकारियों को उन्हें कार्यान्वित करने के लिए बाध्य किया जाना चाहिए। इस हेतु मातृभाषा विकास परिषद का आविर्भाव हुआ।

 उद्देश्य 
1. भारत संघ तथा इसके विभिन्न राज्यों में संविधान के अधीन निर्मित राजभाषा हिंदी समेत अन्य प्रादेशिक भाषाओं से संबंधित नीतियों को शिक्षा के क्षेत्र और अन्य सरकारी कामकाज में लागू कराने हेतु प्रयास करना।

2. ' शिक्षा के प्राथमिक स्तर पर शिक्षा का माध्यम अनिवार्यतः शिशु की मातृभाषा हो ‘, इसे सुनिश्चित करने के लिए प्रयास करना।

3. राजभाषा हिंदी समेत अन्य प्रादेशिक भाषाओं को प्राथमिक स्तर से लेकर स्नातकोत्तर स्तर तक शिक्षा का माध्यम बनाने के लिए प्रयास करना।

4. पाठ्य-पुस्तकों/अनुपूरक पाठ्य सामग्री/परिक्षा प्रश्न-पत्रों आदि के प्रकाशनों में हिंदी समेत अन्य भारतीय भाषाओं की मानक तथा अधिकृत तकनीकी शब्दावली के प्रयोग को सुनिश्चित करवाना।

5. सरकारी कामकाज और न्यायालयों में भारतीय भाषाओं के प्रयोग को बढ़ावा देने के लिए प्रयास करना जिससे देश वास्तविक रूप में स्वतंत्र कहला सके।

 बाहरी कड़ियाँ 
 मातृभाषा
 राजभाषा
 भारत की राजभाषा के रूप में हिन्दी

 बाहरी कड़ियाँ 
 मातृभाषा विकास परिषद
सॅनॅका

redirectइरक्वॉइ

ar:سينيكا (قبيلة هندية)
ca:Seneca
cs:Senecové
da:Seneca (stamme)
de:Seneca (Volk)
en:Seneca people
es:Seneca
eo:Senekoj
fr:Tsonnontouans
ko:세네카족
hr:Seneca Indijanci
it:Nazione Seneca
mk:Сенека (етничка група)
no:Senecaene
pl:Senekowie
pt:Senecas
ru:Сенека (народ)
fi:Senecat
लम्बाघर

200px|right|thumb|यूरोप के स्कैनडीनेव्या क्षेत्र का एक लम्बाघर
thumb|उत्तर अमेरिका का एक इरक्वॉइ लम्बाघर जिसमें कई सौ लोग आते थे
पुरातत्त्वशास्त्र और मानवशास्त्र में लम्बाघर ऐसे एक कमरे वाले घर को कहा जाता है जिसकी चौड़ाई कम हो लेकिन लम्बाई उसके मुकाबले में बहुत ज्यादा हो। एशिया, यूरोप और उत्तर अमेरिका के कई समुदायों में ऐसे लम्बेघर बनाने का रिवाज है। अक्सर ऐसे घर लकड़ी, सरकंडों या बांस के बने होते हैं। कई मनुष्य समाजों में देखा गया है के समाज के शुरुआत में किसी भी अन्य मक़ान बनाने से पहले लम्बेघर बनाये जाते हैं। इनका प्रयोग समुदाय के मुख्य व्यक्तियों की बैठकों से लेकर परिवारों के रहने के लिए हो सकता है। मिसाल के लिए उत्तर अमेरिका के इरक्वॉइ मूल अमेरिकी आदिवासी समुदाय के हर लम्बेघर में लगभग २० परिवार इकट्ठे रहते थे। हर घर की मुखिया उस घर की सब से बुज़ुर्ग औरत होती थी।लम्बेघर (लॉन्गहाउसिज़), कैरॅन बुश गिब्सन, कैपस्टोन प्रेस, २००५. आई॰ऍस॰बी॰ऍन॰ संख्यांक ९७८०७३६८३७२४८.

 सन्दर्भ 

श्रेणी:मकान
श्रेणी:हिन्दी विकि डीवीडी परियोजना
राजा बलि

महाबली संविभागी बळीराजाright|thumb|300px|वामन और बलि
बलि सप्तचिरजीवियों में से एक, पुराणप्रसिद्ध विष्णुभक्त, दानवीर, महान् योद्धा थे। विरोचनपुत्र असुरराज बलि सभी युद्ध कौशल में निपुण थे। वे वैरोचन नामक साम्राज्य के सम्राट थे जिसकी राजधानी महाबलिपुर थी। इन्हें परास्त करने के लिए विष्णु का वामनावतार हुआ था। इसने असुरगुरु  शुक्राचार्य की प्रेरणा से देवों को विजित कर स्वर्ग लोक पर अधिकार कर लिया । समुद्रमंथन से प्राप्त रत्नों के लिए जब देवासुर संग्राम छिड़ा और असुरों एवं देवताओं के बीच युद्ध हुआ तो असुरों ने अपनी मायावी शक्तियों एवं का प्रयोग कर के देवताओं को युद्ध में परास्त किया। उस के बाद राजा बलि ने विश्वजित्‌ और शत अश्वमेध यज्ञों का संपादन कर तीनों लोकों पर अधिकार जमा लिया। कालांतर में जब यह अंतिम अश्वमेघ यज्ञ का समापन कर रहा था, तब दान के लिए वामन रूप में ब्राह्मण वेशधारी विष्णु उपस्थित हुए। शुक्राचार्य के सावधान करने पर भी बलि दान से विमुख न हुआ। वामन ने तीन पग भूमि दान में माँगी और संकल्प पूरा होते ही विशाल रूप धारण कर प्रथम दो पगों में पृथ्वी और स्वर्ग को नाप लिया। शेष दान के लिए बलि ने अपना मस्तक नपवा दिया। लोक मान्यता है कि पार्वती द्वारा शिव पर उछाले गए सात चावल सात रंग की बालू बनकर कन्याकुमारी के पास बिखर गए। 'ओणम' के अवसर पर राजा बलि केरल में प्रतिवर्ष अपनी प्यारी प्रजा को देखने आते हैं। राजा बलि का टीला मथुरा में है। 

 अन्य बलि 
बलि वैरोचन के अतिरिक्त बलिनाम धारी अनेक पौराणिक व्यक्तियों में कुछ ये हैं - 
 युधिष्ठिर की राजसभा का एक विद्वान्‌ ऋषि,
 आंध्रवंशीय राजा,
 शिवावतारों में से एक अवतार,
 सुनपस्पुत्र - जो आनवदेश का राजा था।

 सन्दर्भ 

2) बलि का राज आये (पौराणिक उपन्यास) लेखक सुधीर मौर्य

 इन्हें भी देखें 
 पशु बलि
 बलि (रामायण)

 बाहरी कड़ियाँ 
 Biography of Bali Maharaj

श्रेणी:पुराण
श्रेणी:रक्षाबंधन
मोटर-जनित्र

300px|thumb|right|एक मोटर-जनरेटर सेट जिसका उपयोग किसी डीसी वोल्टता को अन्य किसी वोल्टता में बदलने के लिए किया जा सकता है।
right|thumb|300px|वार्ड-लियोनार्ड प्रणाली - चाल-नियंत्रण का प्रसिद्ध प्रणाली थी जो उन्नीसवीं शताब्दी के अन्तिम दिनों से लेकर २१वीं शताब्दी के आरम्भिक दिनों तक प्रचलन में थी।
मोटर-जनित्र (motor-generator या M-G set या dynamotor = dynamo-motor) वह युक्ति है जो एक प्रकार की विद्युत उर्जा को दूसरे प्रकार की उर्जा में परिवर्तित करने के काम आती है। 

मोटर-जनित्र का उपयोग आवृति, वोल्टता या कला (फेज) बदलने में होता है। इसके अलावा इनका उपयोग लाइन से पूर्णतः बिलगित (isolated) विद्युत प्राप्त करने में भी होता है। इसका उपयोग विभिन्न प्रकार की शक्ति-रूपान्तरण एवं नियंत्रण (जैसे स्पीड-कंट्रोल आदि) में भी होता है। 

बड़े-बड़े मोटर-जनित्रों का उपयोग उद्योगों में उर्जा रूपान्तरण के लिये होती थी जबकि छोटे मोटर-जनित्रों का प्रयोग बैटरी से उच्च वोल्तता की डीसी आदि पैदा करने में होता था।

मोटर-जनित्र से हम निम्नलिखित कार्य कर सकते हैं-

 प्रत्यावर्ती धारा को दिष्टधारा में बदलना
 दिष्टधारा को प्रत्यावर्ती धारा में बदलना ( DC to AC)
 किसी डीसी को अन्य वोल्टता की डीसी में बदलना (डाइनेमोटर = डाइनेमो + मोटर)
 तीन तार वाला डीसी प्रणाली बनाना 
 किसी एसी को अन्य आवृत्ति की एसी में बदलना
 किसी नियत आवृत्ति की एसी को परिवर्ती आवृत्ति की एसी में बदलना
 एकल-फेज की एसी को तीन फेज की एसी में बदलना

 इन्हें भी देखें 
 घूर्णी परिवर्तक (Rotary converter)
 आवृत्ति परिवर्तक (Frequency converter)
 वार्ड लिओनार्ड (Harry Ward Leonard)

श्रेणी:विद्युत शक्ति प्रणाली के अवयव
अंतरराष्ट्रीय विद्युत-तकनीकी प्रदर्शनी,१८९१

300px|right|thumb| प्रदर्शनी के प्रवेशद्वार की समकालीन छबि
सन् १८९१ की अंतरराष्ट्रीय विद्युत-तकनीकी प्रदर्शनी 16 मई से 19 अक्टूबर तक फ्रैंकफुर्त में पूर्व में पश्चिमी रेलवे के तीन स्टेशनों के स्थान पर आयोजित की गयी थी। इस प्रदर्शनी की विशेषता यह थी कि इसमें पहली बार लम्बी दूरी तक तीन-फेजी उच्च विद्युत शक्ति के पारेषण का प्रदर्शन किया गया था जो वहाँ से १७५ किमी दूर लौफेन (Lauffen am Neckar) में उत्पादित की गयी थी। इसके बाद पारेषण के लिये पूरे संसार में तीन-फेजी विद्युत स्थापित सी हो गयी। और डीसी तथा एसी पारेषण के बीच 'युद्ध' समाप्त हो गया।

 बाहरी कड़ियाँ 
 Sabine Hock: Mehr Licht für Frankfurt, Oskar von Miller brachte Frankfurt auf den Weg zur Elektrifizierung, Online-Version eines Artikels für den Wochendienst Nr. 16 vom 26.04.2005, hg. v. Presse- und Informationsamt der Stadt Frankfurt am Main, auch veröffentlicht im Newsletter Geschichte des Geschichtsmagazins DAMALS, Nachricht vom 30.04.2005
 FITG-Journal, September 2007, Seiten 10-12

श्रेणी:विद्युत शक्ति पारेषण प्रणाली
श्रेणी:विद्युत शक्ति का वितरण
श्रेणी:प्रौद्योगिकी का इतिहास
श्रेणी:विद्युत अभियांत्रिकी
गुलिस्ताँ

150px|right|thumb|गुलाब के बाग में शेख शादी

गुलिस्ताँ (पारसी : گلستان) फारसी के प्रसिद्ध कवि शेख़ सादी की रचना है। इसकी रचना सन् १२५९ में हुई थी।

यह भी देखें
 शेख़ सादी
 बोस्ताँ

सन्दर्भ

 बाहरी कड़ियाँ 
 Gulistan excerpts
 Gulistan excerpts
 online books library,Sa'di page

श्रेणी:सूफ़ी साहित्य
श्रेणी:फ़ारसी साहित्य
श्रेणी:फ़ारसी ग्रंथ
सुलोचना (पौराणिक)

सुलोचना (सुलोचना = सु+लोचना अर्थात् सुंदर नेत्रों वाली नागराज अनन्त की पुत्री तथा रावण के पुत्र इंद्रजीत (मेघनाद) की पत्नी थी। जब मेघनाद का वध हुआ तो उसका सिर भगवान श्रीरामचंद्र के पास रह गया। सुलोचना ने रावण को शीश माँगने को कहा तो रावण नें उसे समझाया था कि राम पुरुषोत्तम हैं, उनसे सुलोचना को डरने की बात नहीं।😀😀

 सुलोचना को नागराज शेषनाग का श्राप 
एक बार माता लक्ष्मी ने शेषनाग को श्री हरि विष्णु के हाथ पर बांध दिया उन्होंने शेषनाग को कसकर श्री हरि की कलाई पर बांध दिया जिससे उनके नेत्र से दो अश्रु निकल गए और उन दो आंसू की बूंदों से दो सुंदर कन्याएं उत्पन्न हुई। उनमें पहली कन्या का नाम सुनयना और दूसरी कन्या का नाम सुलोचना रखा गया। सुनयना का विवाह मिथिला राज्य के राजा जनक से किया गया। सुलोचना का विवाह देवराज इन्द्र के पुत्र जयंत से निश्चित हुआ। किन्तु जब सुलोचना को पता चला कि असुरों के सम्राट रावण के पुत्र मेघनाद ने इन्द्र और उनके पुत्र जयंत को हरा दिया है तो सुलोचना को मन ही मन मेघनाद से प्रेम हो गया और मेघनाद भी सुलोचना के सौंदर्य पर मुग्ध हो गया और दोनों ने विवाह कर लिया। जब नागराज शेषनाग को ये बार पता चली तो उन्होंने सुलोचना को क्रोधित होकर ये श्राप दिया कि "तुमने जिस अधर्मी को अपना पति चुना है उसका वध त्रेतायुग में मेरे ही हाथों होगा"। इसी श्राप के कारण मेघनाद का वध शेषनाग ने लक्ष्मण का रूप धरकर किया। 

 निहित कथा 
thumb|सुलोचना, मेघनाद का कटा सिर, राम, लक्ष्मण और हनुमान
शूर्पणखा का नाक लक्ष्मण द्वारा काटा गया जिससे उसके भाई रावण ने भगवान राम की पत्नी सीता का हरण कर लिया। सीता माता को छुड़ाने के लिये प्रभु राम लंका पहुंचे और वहाँ युद्ध छिड़ गया। इसी दौरान लक्ष्मण द्वारा रावण पुत्र मेघनाद का वध हो गया। वध के पश्चात मेघनाद का हाथ सुलोचना के समक्ष आकर गिरा। सुलोचना ने सोचा कि पता नहीं यह उसके पति की भुजा है भी या नहीं अतः उसने कहा - "अगर तुम मेरे पति का भुजा हो तो लेखनी से युद्ध का सारा वृत्तांत लिखो।" हाथ ले लिखा "प्रिये! हाँ यह मेरा ही हाथ है। मेरी परम् गति प्रभु राम के अनुज महा तेजस्वी तथा दैवीय शक्तियों के धनी श्री लक्ष्मण के हाथों हो गई है, मेरा शीश श्रीराम के पास सुरक्षित है। मेरा शीश पवनपुत्र हनुमान जी ने रामचंद्र के चरणों पर रखकर मुझे सद्गति प्रदान कर दिया है।"नारी सुलोचना, कथाग्रंथ। रावण की बातें सुनकर वह राम के पास गई और उनकी प्रार्थना करने लगी। श्रीराम जी उन्हें देखकर उनके समक्ष गए और कहा - "हे देवि! आपसे मैं प्रसन्न हूँ, आप बड़ी ही पतिव्रता हैं, जिसके कारण ही आपका पति पराक्रमवान् था। आप कृपया अपना उपलक्ष्य कहें।" सुलोचना ने कहा - "राघवेंद्र, आप तो हर बात से अवगत हैं। मैं अपने पति के साथ सती होना चाहती हूँ और आपने उनका शीश देने का आग्रह कर रही हूँ।" रामचंद्र जी ने मेघनाद का शीश उन्हें सौप दिया। सुलोचना ने लक्ष्मण को कहा "भ्राता, आप यह मत समझना कि आपने मेरे पति को मारा है। उनका वध करने का पराक्रम किसी में नहीं। यह तो आपकी पत्नी के सतित्व की शक्ति है। अंतर मात्र यह है कि मेरे स्वामी ने असत्य का साथ दिया।" वानरगणों ने पूछा कि आपको यह किसने बताया कि मेघनाद का शीश हमारे पास है? सुलोचना ने कहा - "मुझे स्वामी के हाथ ने बताया।" इस बात पर वानर हँसने लगे और कहा कि ऐसे में तो यह कटा सर भी बात करेगा। सुलोचना ने प्रार्थना की कि अगर उसका पतिव्रत धर्म बना हुआ हो तो वह सर हँसने लगे। और मेघनाद का सर हँसने लगा। ऐसे दृश्य को देख सबने सुलोचना के पतिव्रत का सम्मान किया। सुलोचना ने चंदन की शैया पर अपने पति के शीश को गोद में रखकर अपनी आहुति दे दी।अज्ञात नाम , आश्रम।

 सन्दर्भ 

 बाहरी कड़ियाँ 

श्रेणी:रामायण के पात्र
निकोलाउ डॉस रीस लोबाटो

thumb|left|Nicolau Lobato

निकोलाउ डॉस रीस लोबाटो या निकोलाउ डॉस रीस लोबैटो (जन्म; 1946; 31 दिसम्बर 1978), पूर्वी तिमोर के एक राजनीतिज्ञ और राष्ट्रीय नायक थे। 7 दिसम्बर 1952 को पुर्तगाली तिमोर के बज़ारतेते में जन्मे लोबाटो, 28 नवम्बर से लेकर 7 दिसम्बर 1975 तक पूर्वी तिमोर के प्रधानमंत्री भी थे। इन्डोनेशियाई सेना के पूर्वी तिमोर में घुस आने के बाद लोबाटो, फ्रेटिलिन के अन्य प्रमुख नेताओं के साथ, तिमोर के दूरदराज के इलाकों में भाग गए ताकि वो इन्डोनेशियाई बलों के खिलाफ लड़ने की तैयारी कर सकें।

31 दिसम्बर 1978 को लेफ्टिनेंट प्राबोवो सुबिआंतो (जो बाद में राष्ट्रपति सुहार्तो के दामाद बने) के नेतृत्व में इन्डोनेशियाई सेना के विशेष बल द्वारा की गयी कार्यवाही में लोबाटो को मार दिया गया। लोबाटो की मौत पेट में गोली लगने के कारण हुई। लोबाटो के शव को दिली ले जाया गया ताकि उसे इन्डोनेशियाई प्रेस को दिखाया जा सके। निकोलाउ लोबाटो इस प्रकार पूर्वी तिमोर के राष्ट्रीय नायक बन गये। पूर्वी तिमोर के अंतरराष्ट्रीय हवाई अड्डे का नाम उनके सम्मान में प्रेसीदेंते निकोलाउ लोबाटो अंतरराष्ट्रीय हवाई अड्डा रखा गया है।

 सन्दर्भ 
 
 बाहरी कड़ियाँ 
 Biografia do Presidente Nicolau dos Reis Lobato
स्वतंत्र पूर्वी तिमोर के लिए क्रांतिकारी मोर्चा

स्वतंत्र पूर्वी तिमोर के लिए क्रांतिकारी मोर्चा (पुर्तगाली: Frente Revolucionária de Timor-Leste Independente or FreTiLIn (फ्रेटिलिन)), पूर्वी तिमोर की एक वामपंथी राजनीतिक पार्टी है। फिलहाल पार्टी का राष्ट्रीय संसद में बहुमत है और स्वतंत्रता से लेकर 2007 तक पूर्वी तिमोर में पार्टी की सरकार रही है। पार्टी की शुरुआत एक विरोध आंदोलन के रूप में हुई थी जो पूर्वी तिमोर की स्वतंत्रता की लड़ाई लड़ रहा था, यह स्वतंत्रता उसे पहले पुर्तगाल से चाहिए थी और उसके बाद इंडोनेशिया से क्योंकि 1974 से लेकर 1998 तक पूर्वी तिमोर पर इंडोनेशिया का कब्ज़ा था।

पार्टी का मूल नाम तिमोरी सामाजिक लोकतांत्रिक संघ (ASDT) था। पूर्वी तिमोर की इंडोनेशिया से स्वतंत्रता प्राप्ति के बाद पार्टी, देश की बहुदलीय प्रणाली का हिस्सा बन सत्ता के लिए होड़ में शामिल हो गयी है।

सोशलिस्ट इंटरनेशनल में पार्टी की स्थिति एक परामर्शदाता की है।

 सन्दर्भ 

 
 बाहरी कड़ियाँ 
 Por Timor: Fretilin
भूजल पुनर्भरण

right|300px|thumb|जल संतुलन
भूजल पुनर्भरण (Groundwater recharge या deep drainage या deep percolation) एक जलवैज्ञानिक तकनीकी प्रक्रिया है जिसमें वर्षा जल को सतह से गहराई में ले जाया जाता है। पुनर्भरण का कार्य बहुत सीमा तक प्राकृइतिक रूप से भी होता है किन्तु आधुनिक जीवन को ध्यान में रखते हुए अब इसे कृत्रिम रूप से करने की महती आवश्यकता महसूस की जा रही है।

 प्रमुख उपाय 
छत पर प्राप्त वर्षा जल का भूमि जलाशयों में पुनर्भरण निम्नलिखित संचयनाओं द्वारा किया जा सकता है-

 बंद / बेकार पड़े कुएँ द्वारा
 बंद पड़े/चालू नलकूप (हैंड पम्प) द्वारा
 पुनर्भरण पिट (गड्ढा) द्वारा
 पुनर्भरण खाई द्वारा
 गुरूत्वीय शीर्ष पुर्नभरण कुँए द्वारा
 पुनर्भरण शाफ्ट द्वारा

भू-जल संवर्द्धन के लिए काम में लाई जाने वाली कुछ और संरचनाएँ-

 रिसन गड्ढा या सोखता गड्ढा

 अधोभूमि अवरोधक

 रोक बाँध

 रिचार्ज शॉफ्ट

 फार्म पौंड (खेत पोखर)

 अस्थाई बाँध

 गेबियन संरचना

 लूज बोल्डर चेक डेम :

 रिसाव तालाब (परकोलेशन टैंक)

 गली प्लग (नाली अवरोधक)

 कंटूर नाली (ट्रेन्च)

 भू-जल का कृत्रिम पूनर्भरण

 भूजल की विषेषतायें 

 भूजल की मात्रा सतही जल से कम है।
  
 भूजल कम खर्चीला किफायती संसाधन है।
  
 भूजल आपूर्ति का दीर्घकालीन एवं विष्वसनीय स्रोत है।
  
 भूजल पर प्रदूषण का प्रभाव अपेक्षाकृत कम पड़ता है।
  
 भूजल प्राय: बैक्टीरिया रहित है।
  
 भूजल में बीमारी पैदा करने वाले जीवाणु व कीटाणु नहीं होते।
  
 उपयोग से पहले भूजल के ष्षुध्दिकरण की आवष्यकता नगण्य होती है।
  
 भूजल रंगहीन व गंदलापन रहित है।
  
 कम स्चच्छ सतही जल की तुलना में यह स्वास्थ्य के लिए अधिक उपयोंगी है।
  
 भूजल प्राय: सर्वत्र उपलब्ध है।
  
 भूजल को तत्काल निकाला तथा उपयोग में लाया जा सकता है।
  
 जल आपूर्ति के दौरान भूजल की कोई क्षति होती है।
  
 भूजल पर सूखे का प्रभाव पडता है।
  
 सूखाग्रस्त व अर्ध सूखाग्रस्त क्षेत्रों में यही जीवन आधार है।
  
 षुष्क मौसम में यह नदियों के जल प्रवाह का स्रोत है।

भूजल पुनर्भरण प्रक्रिया में कई वर्ष लगते हैं।

 बाहरी सम्पर्क 
 वर्षा जल का संचयन (ग्रामीण सूचना एवं ज्ञान केंद्र)
 भू-जल स्तर की वृद्धि हेतु वर्षा जल संचयन तकनीक
 नलकूप द्वारा जल पुनर्भरण

श्रेणी:जल संरक्षण
श्रेणी:टिकाऊ प्रौद्योगिकी
श्रेणी:जल
राजेश्वर प्रसाद मंडल

राजेश्वर प्रसाद मंडल (२० फ़रवरी १९२० - १० अक्टूबर १९९२) न्यायविद, साहित्यकार एवं हिन्दीसेवी थे। पटना उच्च न्यायालय में हिन्दी में न्यायादेश लिखने वाले वे प्रथम न्यायधीश थे।

 परिचय 
बहुमुखी प्रतिभा के धनी और हिन्दी में न्यायादेश लिखने वाले पटना उच्च न्यायालय के प्रथम न्यायाधीश न्यायमूर्ति राजेश्वर प्रसाद मंडल ‘मणिराज’ का जन्म मधेपुरा जिला के गढिया में २० फ़रवरी १९२० को हुआ था। आपके दादा रासबिहारी मंडल सुख्यात जमींदार एवं बिहार के अग्रणी कांग्रेसी थे। रासबिहारी मंडल के तीन पुत्र भुवनेश्वरी प्रसाद मंडल, कमलेश्वरी प्रसाद मंडल तथा बिन्ध्येश्वरी प्रसाद मंडल राजनीति में सक्रिय थे। राजेश्वर पिता भुवनेश्वरी प्रसाद मंडल और माता सुमित्रा देवी के ज्येष्ठ पुत्र थे। टीएनबी कॉलेज भागलपुर से अर्थशास्त्र में स्नातक और पटना वि०वि० से एम०ए० करने के बाद इन्होने १९४१ में पटना विधि महाविद्यालय से वकालत की डिग्री हासिल की. १९४० में आपके विवाह पटना में भाग्यमणी देवी से हुआ।

राजेश्वर प्रसाद मंडल १९४२ में वकालत पेशे से जुड़े. १९४६ तक मधेपुरा में वकालत करने के बाद ये १९४७ में मुंसिफ के पद पर गया में नियुक्त हुए.१९६६ में ये पटना हाई कोर्ट के डिप्टी रजिस्ट्रार बनाये गए तथा १९६९ में दुमका में एडीजे बने. १९७३ में हजारीबाग के जिला एवं सत्र न्यायाधीश के रूप में पदस्थापित हुए और फिर १९७९ में पटना उच्च न्यायालय के न्यायाधीश जैसे उत्कर्ष पद पर. १९८२ में अवकाश ग्रहण करने के पूर्व वे समस्तीपुर जेल फायरिंग जांच समिति के चेयरमैन नियुक्त हुए. १९९० में ये राष्ट्रीय एकता परिषद के सदस्य तथा १९९० में ही पटना उच्च न्यायालय में सलाहकार परिषद के सदस्य जज मनोनीत हुए. १० अक्टूबर १९९२ को इनके जीवन यात्रा का समापन पटना में ही हो गया।

 उपलब्धियाँ 
बहुत सी महत्वपूर्ण उपलब्धियों से सजा था उनका जीवन. बहुत अच्छे खिलाड़ी ही नही, बहुत अच्छे इंसान भी थे वे. हिन्दी में न्यायादेश लिखने वाले पटना उच्च न्यायलय के प्रथम न्यायाधीश थे वे. उन्होंने हजार पृष्ठ से भी अधिक विस्तार में साहित्य-सर्जना की जिनमे सभ्यता की कहानी, धर्म, देवता और परमात्मा, भारत वर्ष हिंदुओं का देश, ब्राह्मणों की धरती आदि ग्रंथों में वंचितों के प्रति अपनी पक्षधरता द्वारा यह प्रमाणित किया किया है। ’जहाँ सुख और शान्ति मिलती है’ जैसे रोचक उपन्यास में उन्होंने पाश्चात्य की तुलना में भारतीय संस्कृति का औचित्य प्रतिपादित किया है तो ‘सतयुग और पॉकेटमारी’ कहानी संग्रह में अपनी व्यंग दक्षता का प्रमाण दिया है। ’अँधेरा और उजाला’ के द्वारा उनके नाटककार व्यक्तित्व का परिचय मिलता है तो ‘चमचा विज्ञान’ से कवि प्रतिभा का.

सार रूप में कहें तो राजेश्वर प्रसाद मंडल मानवता के पुजारी, रूढियों के भंजक, प्रगतिकामी, सामाजिक परिवर्तन के शब्द-साधक मसीहा और सर्वोपरि एक नेक इंसान थे।

श्रेणी:न्यायविद
श्रेणी:हिन्दीसेवी
श्रेणी:हिन्दी साहित्यकार
सुन यात-सेन

300px|thumb|right|सन यात-सेन
सुन् यात-सेन (Sun Yat-sen ; उच्चारण: /ˈsʊn ˈjɑːtˈsɛn/ ; 12 नवम्बर 1866 – 12 मार्च 1925) चीन के क्रांतिकारी नेता तथा चीनी गणतंत्र के प्रथम राष्ट्रपति एवं जन्मदाता थे। पेशे से वे चिकित्सक थे। चीनी गणतंत्र में उन्हें 'राष्ट्रपिता' कहा जाता है जबकि चीनी जनवादी गणतंत्र में उन्हें 'लोकतांत्रिक क्रांति का अग्रदूत' कहा जाता है। किं राजवंश को उखाड़ फेंकने में उनकी महती भूमिका थी। १९१२ में जब चीनी गणतंत्र बना तो उन्हें अस्थायी राष्ट्रपति नियुक्त किया गया।

इन्हें भी देखें
१९११ की चीन की क्रांति

 बाहरी सम्पर्क 
 ROC Government Biography
 Sun Yat-sen in Hong Kong University of Hong Kong Libraries, Digital Initiatives
 Contemporary views of Sun among overseas Chinese
 Yokohama Overseas Chinese School established by Dr. Sun Yat-sen
 National Dr. Sun Yat-sen Memorial Hall Official Website
 Dr. Sun Yat Sen Middle School 131, New York City
 Dr. Sun Yat Sen Museum, Penang, Malaysia
 Was Yung Wing Dr. Sun's supporter? The Red Dragon scheme reveals the truth!
 Miyazaki Toten He devoted his life and energy to the Chinese people.
 Sun Yat-sen Memorial Hall  A place to commemorate Sun Yat-sen in Guangzhou
 MY GRANDFATHER, DR. SUN YAT-SEN - By Lily Sui-fong Sun
 浓浓乡情系中原—访孙中山先生孙女孙穗芳博士 - 我的祖父是客家人
 Dr. Sun Yat-Sen Foundation of Hawaii A virtual library on Dr. Sun in Hawaii including sources for six visits
 Who is Homer Lea? Sun's best friend. He trained Chinese soldiers and prepared the frame work for the 1911 Chinese Revolution.

श्रेणी:चीन के राष्ट्रपति
श्रेणी:चीन के क्रांतिकारी
फ्रैडरिक बास्तियात

right|thumb|300px|उदारवादी आर्थिक चिंतक और विचारक फ्रैडरिक बास्तियात
फ्रैडरिक बास्तियात (30 जून 1801 (बेयोन, फ्रांस) – 24 दिसम्बर 1850) उदारवादी आर्थिक चिंतक और विचारक।

 परिचय 
फ्रेडरिक बास्तियात का जन्म 1801 में बेयोन में हुआ था और 1850 में रोम में उनका निधन हुआ था। जब वे नौ साल के थे, उनके माता-पिता का निधन हुआ। तत्पश्चात उनके भव्य माता-पिता ने उनका पालन-पोसन किया। उनका परिवार एक छोटे से कस्बे मुग्रोन से ताल्लुक रखता था, जहां उन्होंने अपनी जिंदगी का अधिकांश हिस्सा गुजारा और जहां पर उनकी एक प्रतिमा भी स्थापित है। मुग्रोन, बेयोन के उत्तर-पूर्व में एक फ्रांसीसी हिस्से 'लेस लेंडेस' (Les Landes) में स्थित है। उन्होंने अपनी जिंदगी का बाद का हिस्सा पेरिस में 'लेस जर्नल डेस इकानॉमिस्तेस' (Le Journal des Economistes) के संपादक और 1848 में संसद सदस्य के तौर पर गुजारा।

एक अर्थशास्त्री के तौर पर उन्हें सुस्पष्ट दिमाग और विरोधियों को उखाड़ देने वाली व्यंग्यात्मक शैली हासिल थी। उन्होंने अपने वक्त में आर्थिक विज्ञान को उपभोक्ताओं, यानी लोगों की सोच के आधार पर विकसित करके एक नई दिशा दी थी। वह लेन-देन और निजी पसंद की आजादी के मुखर और कभी न थकने वाले जांबाज थे, जो कारोबार में किसी भी तरह की बाधा या अनुदान के सख्त खिलाफ थे। आज 150 साल बाद भी उनके द्वारा किए गए काम की ताजगी और औचित्य बरकरार है। संस्थाओं और समाजों के गठन को लेकर उनकी कई भविष्यवाणियां खरी साबित हुई हैं।

एक दार्शनिक के तौर पर, वे आधुनिक काल के कई उदारवादियों के पूर्वजों की तरह थे, उन्होंने व्यक्तिगत आजादी और जवाबदेही पर कई आधारभूत नीतियां तैयार कर दी थीं।

एक स्थानीय जज, के तौर पर वे कुशलता और समानता के अग्रदूत थे।

एक राजनीतिज्ञ के तौर पर, वे सरकार के छोटे आकार के पक्षधर थे और जनता की जेब से बढ़ते अनवरत खर्चों के खिलाफ लड़ते रहते थे। उन्होंने उपनिवेशवाद के विस्तार और गुलामी प्रथा की भी मुखर आलोचना की थी। वे सत्ता के विकेंद्रीकरण, सांसद रहते मंत्री बनने और संसद में सरकारी अधिकारियों की संख्या को सीमित करने के पक्षधर थे। वह राजनीति में महिलाओं की ज्यादा भागीदारी के भी पक्षधर थे।

 बाहरी सम्पर्क 
 Works by Bastiat in audio format from LibriVox.
 Books by Bastiat from the Foundation for Economic Education.
 Bastiat.org publishes and indexes information about Bastiat.
 Cercle Frederic Bastiat publishes and indexes information about Bastiat
 "Frédéric Bastiat: Libertarian Challenger or Political Bargainer?" article by economist Brian Baugus on the development of Bastiat's thinking.
 Biography by Gustave de Molinari (in French)
 The Bastiat Collection Volume 1, The Bastiat Collection Volume 2 - A collection of Bastiat works published by the Ludwig von Mises Institute

श्रेणी:आर्थिक विचारक
श्रेणी:क्लासिक अर्थशास्त्री
रासायनिक क्रान्ति

300px|right|thumb|सन १७१८ में निर्मित जाफरी (Geoffroy) की अनुरक्ति सारणी (Affinity Table)
रासायनिक क्रांति (chemical revolution) से तात्पर्य रसायन विज्ञान की द्रव्य की अविनाशिता का नियम तथा 'ज्वलन के आक्सीजन सिद्धान्त' के अनुसार नया रूप देने से है। इसे 'प्रथम रासायनिक क्रांति' भी कहा जाता है। यह क्रांति फ्रांसीसी रसायनशास्त्री एंटोनी लैवाशिए के कार्यों पर केंद्रित थी।

 सन्दर्भ 

 बाहरी कड़ियाँ 
 Chemistry :: The Chemical Revolution – Encyclopedia Britannica
 A bibliography on the Chemical Revolution – University of Valencia

श्रेणी:History of chemistry

sv:Kemins historia#Kemiska revolutionen
हाई फ़ाइव इण्टरचेंज

thumb|right|200px|डैलस का हाई फ़ाइव इण्टरचेंज

हाई फ़ाइव इण्टरचेंज (High Five Interchange) डैलस, टेक्सास, संयुक्त राज्य अमेरिका में बना एक पाँच-स्तरीय अन्तर मार्ग-परिवर्तक (इण्टरचेंज) है जिसका निर्माण एच॰एन॰टी॰बी निगम द्वारा किया गया था। यह इण्टरचेंज लिण्डन बी. जॉनसन फ़्रीवे को केन्द्रीय एक्सप्रेसवे से जोड़ता है। हाई फ़ाइव डैलस का पहला पाँच-स्तरीय स्टैक इण्टरचेंज हैDallas High Five Interchange Honored as Public Works Project of the Year । अभिगमन १६ फ़रवरी २००९। और यह २६.१ करोड़ $TxDOT History, Present to 2001 । टेक्सास का परिवहन विभाग। अभिगमन ११ अगस्त २००६ की लागत से तैयार हुआ था। परियोजना २००२ में आरम्भ हुई और दिसम्बर २००५ में पूरी कर ली गई।

 तकनीकी बातें 
इस इण्टरचेंज में कुल ३७ पुल हैं जो पाँच स्तरों में बँटे हुए हैं और इसलिए इसे "हाई फ़ाइव" नाम दिया गया है। इनमे सबसे ऊँचा पुल भूमि से ३७ मीटर की ऊँचाई पर है। हाई फ़ाइव में लगभग ९६ लेन-किलोमीटर हैं और यह उत्तर से दक्षिण में ३.९ किमी और पूर्व से पश्चिम में ५.५ किमी फैला हुआ है। इस इण्टरचेंज के निर्माण के लिए ६० महीनों या पाँच वर्ष का समय निर्धारित किया गया था लेकिन इसे तय समय से १३ महीने पूर्व पूरा कर लिया गया। चार वर्षों के निर्माण के दौरान इसमें कुल मिलाकर २२ लाख घन यार्ड मिट्टी, ३.५ लाख घन यार्ड कांक्रीट, ३ लाख वर्ग फुट प्रतिधारण दीवारें, ७४ हज़ार रैखिक फ़ीट (लगभग २२ हज़ार किमी) लम्बी जलनिकासी पाइपें लगीं। इसमें कुल मिलाकर २३ लाख वर्ग फ़ुट का पुलीय डेक है।

 पुरस्कार 
२००६ में अमेरिकी लोक निर्माण संघ ने हाई फ़ाइव को "वर्ष की श्रेष्ठ सार्वजनिक कार्य परियोजना" चुना।

 सन्दर्भ 

 बाहरी कडियाँ 

 गूगल मानचित्र उपग्रह दृश्य

श्रेणी:संयुक्त राज्य अमेरिका में सड़क अन्तर मार्ग-परिवर्तक
श्रेणी:डैलस
सोहराई कला

अंगूठाकार|आदिवासी कला
सोहराई कला एक आदिवासी कला है। इसका प्रचलन हजारीबाग जिले के बादम क्षेत्र में आज से कई वर्ष पूर्व शुरू हुआ था। इस क्षेत्र के इस्को पहाड़ियों की गुफाओं में आज भी इस कला के नमूने देखे जा सकते हैं। कहा जाता है कि बादम राजाओं ने इस कला को काफी प्रोत्साहित किया था। जिसकी वजह से यह कला गुफाओं की दीवारों से निकलकर घरों की दीवारों में अपना स्थान बना पाने में सफल हुई थी।http://kalaindia.blogspot.in/2015/06/blog-post_13.html  सोहराई कला

झारखंडी संस्कृति में सोहराई कला का महत्त्व सदियों से रहा है। बदलते परिवेश में कथित आधुनिकता के नाम पर लोगों का दुर्भाग्यवश इस कला के प्रति उपेक्षाभाव इसके अस्तित्व पर संकट बनकर आ खड़ा हुआ है। राज्य के आदिवासी बहुल क्षेत्रों में सोहराई पर्व के दौरान देसज दुधि माटी से सजे घरों की दीवारों पर महिलाओं के हाथों के हुनर अब बमुश्किल से देखने को मिलते हैं। अब दुधि माटी की जगह चूने ने ले ली है।

उस समय ऐसा कोई घर नहीं था जहां की महिलाएं इस कला से अपने घरों-दीवारों को सजाना नहीं जानती हों। आज स्थिति बदल चुकी है। अब तो इसके कलाकार और इसे जाननेवाले लोगों की संख्या गिनती में रह गयी है। ऐसे गिने-चुने नामों में से एक नाम है रूकमणी देवी का। हजारीबाग जिले के बड़कागांव प्रखंड की रहनेवाली रूकमणी कहती है कि यह कला मैंने अपनी मां से सीखी थी और मां ने अपनी मां से। वह बतलाती है कि आज इस कला को सीखना तो दूर, लोग इसे जानते तक नहीं हैं।

बकौल रूकमणी आदिवासी संस्कृति में इस कला का महत्त्व जीवन में उन्नति से लगाया गया था, तभी इसका उपयोग दीपावली और शादी-विवाह जैसे अवसरों पर किया जाता था। जिससे कि धन और वंश दोनों की वृद्धि हो सके। रूकमणी बताती है कि इस कला के पीछे एक इतिहास छिपा है। जिसे अधिकांश लोग जानते तक नहीं हैं।

वह बताती हैं कि बादम राज में जब किसी युवराज का विवाह होता था और जिस कमरे में युवराज अपनी नवविवाहिता से पहली बार मिलता था उस कमरे की दीवारों पर यादगार के लिये कुछ चिह्न अंकित किये जाते थे। ये चिह्न ज्यादातर सफेद मिट्टी, लाल मिट्टी, काली मिट्टी या गोबर से बनाये जाते थे। इस कला में कुछ लिपि का भी इस्तेमाल किया जाता था जिसे वृद्धि मंत्र कहते थे।

बाद के दिनों में इस लिपि की जगह कलाकृतियों ने ले ली। जिसमें फूल, पत्तियां एवं प्रकृति से जुड़ी चीजें शामिल होने लगीं। कालांतर में इन चिन्हों को सोहराई या कोहबर कला के रूप में जाना जाने लगा। धीरे-धीरे यह कला राजाओं के घरों से निकलकर पूरे समाज में फैल गयी। राजाओं ने भी इस वृद्धि कला को घर-घर तक पहुंचाने में काफी मदद की। पर आज मदद तो दूर इस सांस्कृतिक धरोहर के संरक्षण के लिये भी कोई आगे नहीं आता।

ऐसे में शायद इस कला को गुमनामी की गुफाओं में लुप्त होने से कोई नहीं बचा पायेगा और आनेवाली पीढ़ियां सोहराई को इतिहास के पन्नों में ही ढूंढा करेंगी।

 सन्दर्भ 

श्रेणी:कला
श्रेणी:झारखंड
आस्ट्रेलिया के आदिवासी

thumb|आस्ट्रेलिया के आदिवासियों की ऐतिहासिक छवि
आस्ट्रेलिया में क। ई सौ आदिवासी लोग अब भी बचे हैं। यहाँ यूरोपीय लोगों के आगमन के बाद इन आदिवासियों का बड़े पैमाने पर संहार किया गया।

 इन्हें भी देखें 
 इंडियन (अमेरिका के आदिवासी)

 बाहरी कड़ियाँ 
 मूल निवासी - आस्ट्रेलिया के
 Journeys in Time - Australian Aboriginal Tribes A joint project between Macquarie University and the State Library of New South Wales retrieved 16 जनवरी 2007

श्रेणी:ऑस्ट्रेलिया
श्रेणी:आदिवासी